
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 88 

13 Μαίου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 54 
Προϋποθέσεις απόκτησης αποδεικτικών ναυτικής ικα¬ 
νότητας - Τροποποίηση Προεδρικού Διατάγματος 
141/2014 (Α' 232). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 74, 75, της παραγράφου 2 του άρθρου 
76, των άρθρων 77 και 78 του Ν.δ. 187/1973 «Περί Κώδικος 
Δημοσίου Ναυτικού Δικαίου» (Α' 261), όπως ισχύει. 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.δ. 63/2005 (Α' 98). 

γ) του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής ...»(Α' 114). 

δ) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Το αριθ. 2233.1-26/14493/2016/18-02-2016 έγγραφο 
προς το Συμβούλιο Εμπορικού Ναυτικού για γνωμοδό¬ 
τηση σύμφωνα με το άρθρο 3 του Ν. 3141/1955 «Περί 
συστάσεως παρά τω Υ.Ε.Ν. Συμβουλίου Εμπορικού Ναυ¬ 
τικού (Σ.Ε.Ν.)» (Α' 43). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

4. Την υπ’ αριθμ. 72/2016 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Ναυτιλίας και Νησιωτικής Πολιτικής αποφασίζουμε: 

Άρθρο 1 

Η περίπτωση (α) της παραγράφου 1 του άρθρου 10 του 
Π.δ. 141/2014 (Α' 232) αντικαθίσταται ως εξής: 

«α) Θαλάσσια υπηρεσία 3 μηνών με ειδικότητα κατα¬ 
στρώματος για τους κατόχους απολυτηρίου Γυμνασίου 
ή δημοτικού εφόσον έχουν αποφοιτήσει μέχρι και το 
έτος 1980 από το δημοτικό. Κατά την θαλάσσια υπηρε¬ 
σία, ο υποψήφιος εκπαιδεύεται στα καθήκοντα φυλακής 


γέφυρας, σε πλοία πάνω από 75 ο.χ., υπό την επίβλεψη 
προσοντούχου ναυτικού, που αποδεικνύεται με σχετική 
εγγραφή σε εγχειρίδιο κατευθυνόμενης εκπαίδευσης 
το οποίο ελέγχεται για την κανονική συμπλήρωση του 
από Ακαδημία Εμπορικού Ναυτικού (ΑΕΝ) Πλοιάρχων, 
που του χορηγεί σχετική βεβαίωση.» 

Αρθρο 2 

Η περίπτωση (β) της παραγράφου 1 του άρθρου 11 του 
Π.δ. 141/2014 (Α' 232) αντικαθίσταται ως εξής: 

«β) Κάτοχοι πτυχίου ιδρυμάτων ανώτατης εκπαίδευ¬ 
σης (Πανεπιστημιακού ή Τεχνολογικού τομέα) ή αντί¬ 
στοιχων ισότιμων προς αυτά Σχολών του εξωτερικού, 
ή πτυχίου Ακαδημίας Εμπορικού Ναυτικού (ΑΕΝ) Μη¬ 
χανικών ή αντίστοιχων ισότιμων Σχολών εσωτερικού/ 
εξωτερικού ή Ν.Ε.Κ.Ε..» 

Άρθρο 3 

Η περίπτωση (γ) της παραγράφου 1 του άρθρου 12 του 
Π.δ. 141/2014 (Α' 232) αντικαθίσταται ως εξής: 

«γ) Κάτοχοι πτυχίου ιδρυμάτων ανώτατης εκπαίδευ¬ 
σης (Πανεπιστημιακού ή Τεχνολογικού τομέα) ή αντί¬ 
στοιχων ισότιμων προς αυτά Σχολών του εξωτερικού, 
ή πτυχίου Ακαδημίας Εμπορικού Ναυτικού (ΑΕΝ) Μη¬ 
χανικών ή αντίστοιχων ισότιμων Σχολών εσωτερικού/ 
εξωτερικού ή Ν.Ε.Κ.Ε..» 

Άρθρο 4 

Οι περιπτώσεις (β) και (γ) της παραγράφου 1 του άρ¬ 
θρου 13 του Π.δ. 141/2014 (Α' 232) αντικαθίστανται ως εξής: 

«β) Θαλάσσια υπηρεσία 12 μηνών, κατευθυνόμενης εκ¬ 
παίδευσης, με ειδικότητα μηχανής, σε μηχανοστάσια 
πλοίων χωρητικότητας πάνω από 1500 ο.χ. που κινούνται 
με μηχανές ισχύος πάνω από 450 Κ \Ν και πτυχίο Μηχα¬ 
νολόγου ή Ναυπηγού Μηχανικού ως ισχύουν κάθε φορά 
από την κείμενη νομοθεσία ή Μηχανικού Οχημάτων 
ιδρυμάτων ανώτατης εκπαίδευσης (Πανεπιστημιακού ή 
Τεχνολογικού τομέα) ή αντίστοιχων ισότιμων προς αυτά 
Σχολών του εξωτερικού, μετά από Απόφαση Επιτροπής 
άρθρου 35 παρόντος διατάγματος. 

γ) Θαλάσσια υπηρεσία μηχανής 24 μηνών, σε μηχανο¬ 
στάσια πλοίων που κινούνται με μηχανές ισχύος πάνω 
από 450 Κνν, από την οποία 12 μήνες κατευθυνόμενη 
εκπαίδευση σε πλοία χωρητικότητας πάνω από 1500 ο.χ., 

και απολυτήριο Επαγγελματικού Λυκείου (ΕΠΑ.Λ.) Τομέα 
Ναυτικού Μηχανικών, ή αντίστοιχης ισότιμης σχολής, και 
επιτυχής αποφοίτηση από το ειδικό τμήμα εκπαίδευσης 
Μηχανικών Γ' Δημόσιας Σχολής Ε.Ν. ή Ν.Ε.Κ.Ε.» 

Άρθρο 5 

Η παράγραφος 1 του άρθρου 15 του Π.δ. 141/2014 
(Α' 232) αντικαθίσταται ως εξής: 

«1. Ειδικά προσόντα, α) Θαλάσσια υπηρεσία 6 μηνών με 
ειδικότητα μηχανής σε πλοία που κινούνται με μηχανές 
ισχύος πάνω από 30 Κ\Λ/ για τους κατόχους απολυτηρί¬ 
ου Γυμνασίου ή δημοτικού εφόσον έχουν αποφοιτήσει 
μέχρι και το έτος 1980 από το δημοτικό, ή 3 μηνών 
για τους κατόχους πτυχίου Επαγγελματικών Σχολών 
(ΕΠΑΣ) ειδικοτήτων Εργαλειομηχανών ΘΝΘ, Τεχνιτών 
Εργαλειομηχανών. Κατά τη θαλάσσια υπηρεσία και για 
χρονικό διάστημα τουλάχιστον 3 μηνών από τη συνολι¬ 
κά απαιτούμενη, αποτελεί κατευθυνόμενη εκπαίδευση 
επί πλοίου που κινείται με μηχανές ισχύος πάνω από 
450 1<νν υπό την επίβλεψη προσοντούχου αξιωματικού 
κατά την οποία τηρείται από τον υποψήφιο εγχειρίδιο 
που ελέγχεται για την κανονική συμπλήρωση του από 
τον Διευθυντή Σπουδών ή τον νόμιμο αναπληρωτή της 
Ακαδημίας Εμπορικού Ναυτικού (ΑΕΝ)/ Μηχανικών που 
του χορηγεί σχετική βεβαίωση. 

β) Πιστοποιητικά εκπαίδευσης από Δημόσιες Σχολές 
Ε.Ν. ή Ν.Ε.Κ.Ε. στους παρακάτω κύκλους: ΒΑΣΙΚΟΣ -ΣΩΣΤΙ¬ 
ΚΑ (εκπαίδευση ταχυπλόων λέμβων διάσωσης μόνον όταν 
έχουν ανατεθεί σχετικά καθήκοντα) - ΠΡΟΧΩΡΗΜΕΝΗ 
ΠΥΡΟΣΒΕΣΗ - ΠΡΩΤΕΣ ΒΟΗΘΕΙΕΣ και ΘΜΩ83 ΠΕΡΙΟ¬ 
ΡΙΣΜΕΝΗΣ ΧΡΗΣΗΣ.» 

Άρθρο 6 

1. Η περίπτωση (α) της παραγράφου 1 του άρθρου 16 
του Π.δ. 141/2014 (Α' 232) αντικαθίσταται ως εξής: 

«α) Θαλάσσια υπηρεσία 

αα) 12 μηνών με ειδικότητα ηλεκτρολόγου, ηλεκτροτε¬ 
χνίτη ή βοηθού ηλεκτρολόγου σε μηχανοστάσια πλοίων 
που κινούνται με μηχανές ισχύος πάνω από 450 Κ\Λ/, από 
την οποία 6 μήνες κατευθυνόμενη εκπαίδευση, για τους 
κατόχους πτυχίου Ηλεκτρολόγου Δημόσιας Σχολής Ε.Ν. 
ή Ν.Ε.Κ.Ε., ή 

ββ) 12 μηνών με ειδικότητα ηλεκτρολόγου, ηλεκτροτε¬ 
χνίτη ή βοηθού ηλεκτρολόγου σε μηχανοστάσια πλοίων 
που κινούνται με μηχανές ισχύος πάνω από 450 Κ\Λ/, από 
την οποία 6 μήνες κατευθυνόμενη εκπαίδευση, για τους 
κατόχους πτυχίου Ηλεκτρολόγου Μηχανικού ως ισχύει 
κάθε φορά από την κείμενη νομοθεσία ή Μηχανικού 
Αυτοματισμού ή Ηλεκτρονικού ιδρυμάτων ανώτατης εκ¬ 
παίδευσης (Πανεπιστημιακού ή Τεχνολογικού τομέα), ή 
αντίστοιχων ισοτίμων προς αυτά Σχολών του εξωτε¬ 
ρικού, και επιτυχής αποφοίτηση από το Ειδικό Τμήμα 
Ηλεκτρολόγων Δημόσιας Σχολής Ε.Ν. 

γγ) 36 μηνών με ειδικότητα ηλεκτρολόγου, ηλεκτροτε¬ 
χνίτη ή βοηθού ηλεκτρολόγου σε μηχανοστάσια πλοίων 
που κινούνται με μηχανές ισχύος πάνω από 450 Κ \Ν για 
τους κατόχους απολυτηρίου ΕΠΑ.Λ. τομέα Ηλεκτρο¬ 
λογίας, Ηλεκτρονικής και Αυτοματισμού ή Ι.Ε.Κ. τομέα 
ηλεκτρολογικού, και επιτυχής αποφοίτηση από το Ειδικό 
Τμήμα Ηλεκτρολόγων Δημόσιας Σχολής Ε.Ν. Το ήμισυ 
από τη συνολικά απαιτούμενη θαλάσσια υπηρεσία μπο¬ 
ρεί να έχει διανυθεί με ειδικότητα προσωπικού μηχανής.» 


2. Μετά την περίπτωση (β) της παραγράφου 1 προστί¬ 
θενται περιπτώσεις (γ) και (δ) και ε ως εξής: 

«γ) Η κατευθυνόμενη εκπαίδευση σε πλοία, πραγματο¬ 
ποιείται υπό την επίβλεψη προσοντούχου αξιωματικού 
και τηρείται από τον υποψήφιο εγχειρίδιο το οποίο 
ελέγχεται για την κανονική συμπλήρωσή του από Ακα¬ 
δημία Εμπορικού Ναυτικού (ΑΕΝ)/ Μηχανικών, που του 
χορηγεί σχετική βεβαίωση.» 

δ) Η εφαρμογή της υποπερίπτωσης (αα) της περί¬ 
πτωσης (α) της παραγράφου 1 τίθεται σε ισχύ μετά την 
έναρξη λειτουργίας της Δημόσιας Σχολής Ε.Ν.» 

ε) Η εφαρμογή των υποπεριπτώσεων (ββ) και (γγ) της 
περίπτωσης (α) της παραγράφου 1 τίθεται σε ισχύ μετά 
την έναρξη λειτουργίας του Ειδικού Τμήματος Ηλεκτρο¬ 
λόγων Δημόσιας Σχολής Ε.Ν. 

3. Η περίπτωση (γ) της παραγράφου 3 του άρθρου 16 
του Π.δ. 141/2014 (Α' 232) καταργείται. 

Άρθρο 7 

Η παράγραφος 2 του άρθρου 31 του Π.δ. 141/2014 (Α' 
232) αντικαθίσταται ως εξής: 

«2. Ως προς το παρεχόμενο δικαίωμα εργασίας σε 
πλοία που η ισχύς των κινητηρίων μηχανών τους έχει 
καθοριστεί σε ίππους (ΗΡ) ή κιλοβάτ (Κ\Λ/), ισχύει η 
παρακάτω ισοτιμία ΗΡ-ΚΝΛ/: 

1 ΗΡ = 0,7457 Κ\Λ/ 

ΐκνν = 1,3410 ΗΡ». 

Άρθρο 8 

Στο τέλος του άρθρου 34 του Π.δ. 141/2014 (Α' 232) 
προστίθεται εδάφιο ως εξής: 

«Η απόφαση της Επιτροπής Αντιστοιχίας του άρθρου 
35 του παρόντος διατάγματος, όπου απαιτείται, προη¬ 
γείται της κατευθυνόμενης εκπαίδευσης.» 

Άρθρο 9 

Το άρθρο 35 του Π.δ. 141/2014 (Α' 232) αντικαθίσταται 
ως εξής: 

«1. Για την αντιστοιχία - πληρότητα των ωρολογίων 
και αναλυτικών προγραμμάτων των ιδρυμάτων ανώ¬ 
τατης εκπαίδευσης (Πανεπιστημιακού ή Τεχνολογικού 
τομέα), προέλευσης εσωτερικού, ή εξωτερικού κατόπιν 
εξασφάλισης σχετικής πράξης ισοτιμίας και αντιστοι¬ 
χίας από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (ΔΟΑΤΑΠ), με 
τα διδασκόμενα στις ΑΕΝ/ Μηχανικών προκειμένου να 
κατοχυρωθεί δικαίωμα υποψηφίου για απόκτηση διπλώ¬ 
ματος Μηχανικού Γ' τάξης Ε.Ν. αποφαίνεται Τριμελής 
Επιτροπή αποτελούμενη από μέλη εκπαιδευτικού προ¬ 
σωπικού ΑΕΝ συγγενούς γνωστικού αντικειμένου. 

Η ειδικότερη σύνθεση, το έργο, η οργάνωση και 
λειτουργία της Επιτροπής, η διάρκεια της θητείας, η 
γραμματειακή της υποστήριξη και κάθε σχετικό θέμα 
ρυθμίζονται, με απόφαση του Υπουργού Ναυτιλίας και 
Νησιωτικής Πολιτικής. 

2. Εφόσον μετά από απόφαση της Επιτροπής της 
παραγράφου 1 παρόντος, υφίσταται αναντιστοιχία μα¬ 
θημάτων, ο υποψήφιος για την απόκτηση διπλώματος 
Μηχανικού Γ' τάξης Ε.Ν., εξετάζεται σε αυτά κατά τις 
εξεταστικές περιόδους των ΑΕΝ/Μηχανικών.». 

Άρθρο 10 

1. Το τρίτο εδάφιο της παραγράφου 3 του άρθρου 37 
του Π.δ. 141/2014 (Α' 232) αντικαθίσταται ως εξής: 

«Υποψήφιοι προς απόκτηση διπλώματος σύμφωνα με 
την παράγραφο 3 του άρθρου 2 του Π.δ. 243/1998, κά¬ 
τοχοι των αναφερομένων σε αυτήν πτυχίων ΑΕΙ και ΤΕΙ, 
εφόσον έχουν θαλάσσια υπηρεσία έξι και δώδεκα μηνών 
αντίστοιχα, κατευθυνόμενης εκπαίδευσης με ειδικότη¬ 
τα μηχανής σε μηχανοστάσια πλοίων που κινούνται με 
μηχανές ισχύος πάνω από 450 Κνν, δύνανται να αποκτή¬ 
σουν δίπλωμα Μηχανικού Γ' τάξεως Ε.Ν. το αργότερο 
μέχρι 31-12-2016, και μετά από επιτυχή αποφοίτηση από 
το αντίστοιχο τμήμα εκπαίδευσης του Κ.Ε.Σ.Ε.Ν. Τα αυτά 
ισχύουν και για τους κατόχους πτυχίου Ηλεκτρολόγου 
Μηχανικού ιδρυμάτων ανώτατης εκπαίδευσης Τεχνο¬ 
λογικού Τ ομέα». 

2. Υποψήφιοι προς απόκτηση διπλώματος Μηχανικού 
Γ' τάξης Ε.Ν. κάτοχοι πτυχίου Ηλεκτρολόγου Μηχανι¬ 
κού ιδρυμάτων ανώτατης εκπαίδευσης της περίπτωσης 
(β) της παραγράφου 1 του άρθρου 13 του Π.δ. 141/2014 
και υποψήφιοι προς απόκτηση διπλώματος Ηλεκτρο¬ 
λόγου Ε.Ν. κάτοχοι πτυχίου Μηχανολόγου ιδρυμάτων 
ανώτατης εκπαίδευσης της υποπερίπτωσης (αα) της 
περίπτωσης (α) της παραγράφου 1 του άρθρου 16 του 
Π.δ. 141/2014 εφόσον έχουν αρχίσει θαλάσσια υπηρεσία 
κατευθυνόμενης εκπαίδευσης πριν τη δημοσίευση του 
παρόντος διατάγματος ως ορίζεται στα άρθρα 13 και 
16 του Π.δ. 141/2014, δύνανται να αποκτήσουν δίπλωμα 
Μηχανικού Γ' τάξεως Ε.Ν. και δίπλωμα Ηλεκτρολόγου 
Ε.Ν. αντίστοιχα εντός αποκλειστικής προθεσμίας δύο 
ετών από τη δημοσίευση του παρόντος διατάγματος. 

3. α) Υποψήφιοι προς απόκτηση διπλώματος Μηχα¬ 
νικού Γ' τάξεως Ε.Ν. κάτοχοι πτυχίων της περίπτωσης 
(β) της παραγράφου 1 του άρθρου 13 του Π.δ. 141/2014, 
εφόσον έχουν αρχίσει θαλάσσια υπηρεσία 12 μηνών 


κατευθυνόμενης εκπαίδευσης πριν τη δημοσίευση του 
παρόντος διατάγματος, με ειδικότητα μηχανής, σε μη¬ 
χανοστάσια πλοίων που κινούνται με μηχανές ισχύος 
πάνω από 450 Κ\Λ/ ανεξαρτήτως χωρητικότητας, δύ- 
νανται να αποκτήσουν δίπλωμα Μηχανικού Γ' τάξεως 
Ε.Ν. εντός αποκλειστικής προθεσμίας τριών ετών από 
τη δημοσίευση του παρόντος διατάγματος. 

β) Υποψήφιοι προς απόκτηση διπλώματος Μηχανικού 
Γ' τάξεως Ε.Ν. κάτοχοι απολυτηρίου Επαγγελματικού 
Λυκείου (ΕΠΑ.Λ.) Τομέα Ναυτικού Μηχανικών της περί¬ 
πτωσης (γ) της παραγράφου 1 του άρθρου 13 του Π.δ. 
141/2014, εφόσον έχουν αρχίσει θαλάσσια υπηρεσία 12 
μηνών κατευθυνόμενης εκπαίδευσης πριν τη δημοσίευ¬ 
ση του παρόντος διατάγματος, με ειδικότητα μηχανής, 
σε μηχανοστάσια πλοίων που κινούνται με μηχανές 
ισχύος πάνω από 450 Κ \Ν ανεξαρτήτως χωρητικότητας, 
δύνανται να αποκτήσουν δίπλωμα Μηχανικού Γ' τάξεως 
Ε.Ν. εντός αποκλειστικής προθεσμίας έξι ετών από τη 
δημοσίευση του παρόντος διατάγματος. 

Άρθρο 11 
Έναρξη ισχύος 

Η ισχύς του παρόντος διατάγματος αρχίζει με τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Μαΐου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.βΐ. 91 ·· Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίαχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΐ.9 1. 

Πληροφορίες σχετικά με την λειτουργία της ιστοσελίδας: ΗβΙράβδΙ<.Θΐ@β1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \Λ/θόπΐ35ΐθΓ.βΙ@β1.9Γ 
Πληροφορίες για γενικό πρωτόκολλο και αλληλογραφία: 9ΐ·3ηΊΠΐ3ΐβΪ3@Θΐ.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΐΐρΥ/νννννν.θΐ.αΓ - ί-ιπίίΙ: Ά>?ί)ΐτΐ35ΐίΓ.?ί(ή)?ί.αί 































